Diari Oficial de la Generalitat Valenciana


Sumari del DOGV 128, del 31-10-1983 (1983/802464)

DECRET 135/1983, de 27 d'octubre, del Consell de la Generalitat Valenciana, pel qual es determinen les directrius de coordinació per a l'exercici de 1984 de les funciones propies de les Diputacions Provincials en matèria de Cultura, Educació i Ciència, declarades d'interés comunitari.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/10/27/135/dof/vci/html**

### Dades del document

Número de DOGV
:   128

Data del DOGV
:   31-10-1983

Secció del DOGV
:   DISPOSICIONS GENERALS

Número del document
:   1983/802464


Data del document
:   27-10-1983

Organisme emissor
:   Conselleria de Cultura, Educació i Ciència

Tipus de document
:   Decret

Correcció d'errades

Anàlisi jurídica

Decret 135/1983, de 27 d'octubre, del Consell de la Generalitat Valenciana, pel qual es determinen les directrius de coordinació per a l'exercici de 1984 de les funcions pròpies de les Diputacions Provincials en matèria de Cultura, Educació i Ciència, declarades d'interés comunitari.  
La Llei 12/1983, de 14 d'octubre, del Procés Autonòmic preveu, en el Títol II, aspectes de coordinació entre les Comunitats Autònomes i les Diputacions Provincials, i s'hi regula aquesta coordinació específicament en els supòsits que les Diputacions gestionen serveis propis de les Comunitats Autònomes, en els de competències concurrents, i en aquells en què estiga imposada per la Llei.   
D'altra banda, la Llei de la Generalitat Valenciana 2/1983, de 4 d'octubre, dictada en desenvolupament dels articles 47 i 31.8 de l?Estatut d'Autonomia, declara d'interés general per a la Comunitat Valenciana determinades funcions pròpies de les Diputacions Provincials, i s'hi estableix, a l'article segon, número 2, que la Comunitat Valenciana assumirà la coordinació de les funcions provincials en aquestes matèries, quan l'activitat d'una Diputació puga tenir efectes que ultrapassen l'àmbit territorial provincial i sempre que l'exercici de les competències provincials sobre aquestes matèries efecte serveis o competències pròpies de la Comunitat Valenciana.   
Es evident que les funcions de les Diputacions Provincials que, en matèria cultural i educativa, han estat declarades d'interés comunitari per la Llei esmentada de la Generalitat, concurren amb aquelles que en aquestes matèries ja són avui pròpies i exclusives de la Comunitat Autònoma, i l'exercici de les quals està atribuït a la Conselleria de Cultura, Educació i Ciència. A més, la pròpia naturalesa d'aquestes funcions de caràcter cultural determina que la pràctica totalitat d'aquestes tinguen o puguen tenir efectes que ultrapassen l'àmbit provincial de les Diputacions que les realitzen.   
Atés que la Comunitat Valenciana ha d'assumir la coordinació de les funcions provincials sobre aquestes matèries, d'acord amb els mandats legals abans esmentats, i sent el Consell l'òrgan competent per a l'exercici d'aquesta coordinació, cal determinar les directrius oportunes.   
Així doncs, aquest Decret estableix les Directrius de Coordinació, per a l'exercici de 1984, de les funcions pròpies de les Diputacions Provincials en matèria de Cultura, Educació i Ciència declarades d'interés comunitari, en compliment dels articles quatre i d'altres concordants amb la Llei de la Generalitat Valenciana 2/1983, de 4 d'octubre, i la disposició transitòria segona.   
En atenció a aquests motius, a proposta del Conseller de Cultura, Educació i Ciència, i prèvia deliberació i aprovació pel Consell de la Generalitat Valenciana, en sessió celebrada el dia 27 d'octubre de 1983,   
DECRETE:   
Article 1.r  
S'atribueix a la Conselleria de Cultura, Educació i Ciència la coordinació de les següents funcions pròpies de les Diputacions Provincials declarades d'interés general comunitari en el número 1 de l'article segon de la Llei de la Generalitat Valenciana 2/1983, de 4 d'octubre:   
Difusió de la cultura, amb la creació i el manteniment d'Escoles Industrials, d'Arts i Oficis, de Belles Arts i de professions especials i d'acadèmics d'ensenyament especialitzat. Instituts d?Investigació, Estudis i Publicacions, Arxius, Biblioteques, Museus, Hemeroteques i d'altres centres de dipòsit de cultura. Teatres, Música, Cinema i Arts Plàstiques. Esports i oci. Campaments i colònies escolars. Conservació de Monuments i llocs artístics i històrics. Concursos i exposicions. Centre Coordinador de Biblioteques. Foment de la integració social i promoció cultural de la tercera edat.   
Article 2.n  
Durant l'exercici econòmic de 1984, la coordinació per la Conselleria de Cultura, Educació i Ciència de les activitats a què es refereix l'article 1.r d'aquest Decret, estarà presidida pels criteris de màxima participació i difusió de les activitats culturals, aprofitament més racional i solidari dels recursos pressupostaris destinats a aquesta finalitat per la Generalitat i les Diputacions Provincials, i programació conjunta i articulada de les activitats.   
Article 3.r  
La Conselleria de Cultura, Educació i Ciència programarà, mitjançant disposicions que desenvolupen les directrius bàsiques establertes en aquest Decret, les activitats culturals que calga fomentar, finançar i executar conjuntament amb les Diputacions Provincials, durant l'exercici econòmic de 1984, determinant per a cadascuna d'elles les normes específiques d'actuació, que hauran de mirar d'assolir els objectius següents:   
1.r Potenciar l'estudi científic i difondre el coneixement de tots els aspectes de la Cultura Valenciana en general i de les particularitats comarcals o locals específiques, en tot l'àmbit de la Comunitat Valenciana, i a la resta de les Comunitats Autònomes.   
2.n Promoure la major participació social en la programació i el desenvolupament de les actuacions culturals.   
3.r Estimular la creativitat cultural i la originalitat.   
4.t Foment i desenvolupament de l'ús i ensenyament del valencià.   
5.è Assistència a les iniciatives concretes que promoguen les administracions públiques i les persones o entitats privades.   
Article 4.t   
De forma prioritària, la Conselleria de Cultura, Educació i Ciència dictarà normes específiques d'actuació per al foment, finançament i execució coordinada en les matèries següents:   
a) Foment de la lectura i promoció del llibre, especialment d'autors o d'editors valencians.   
b) Premis literaris. Celebració de Congressos i Jornades i establiment de Beques i Ajudes per a la defensa i promoció del valencià.   
c) Planificació bibliotecària i creació de la Biblioteca Valenciana.   
d) Política d'Arxius. Foment, protecció i difusió del patrimoni documental valencià.   
e) Instituts d?1nvestigació, Estudi i Publicacions.   
f) Museus. Catalogació, protecció i difusió dels fons.   
g) Defensa del Patrimoni Històrico-Artístic, Arquitectònic, Arqueològic i Etnològic de la Comunitat Valenciana.   
h) Música. Concerts i recitals. Festivals de Corals. Serà fomentada de forma especial la celebració de certàmens o festivals d'àmbit comarcal en què participen les bandes de música valencianes.   
i) Teatre i dansa. Suport a les iniciatives públiques i privades. Creació d'una xarxa d'extensió teatral. Potenciació de nous centres de programació teatral i rellançament dels existents. Campanyes de difusió teatral.   
j) Cinema. Establiment de mesures d'ajuda a la producció de cinema valencià i al doblatge del pel·licules en valencià.  
k) Esports. Animació i promoció en especial en el camp escolar. Foment de l'associacionisme i racional utilització de les instal·lacions esportives.   
l) Foment i difusió de les Arts Plàstiques. Organització d'exposicions d'artistes valencians.   
l') Desenvolupament sòcio-cultural de la tercera edat.   
m) Mesures contra la discriminació de la dona i per l'efectivitat en l'exercici dels plens drets.   
Article 5.è  
Sense perjudici del posterior desenvolupament específic de la coordinació entre les funcions provincials a què es refereix aquest Decret i les de la Conselleria de Cultura, Educació i Ciència, aquesta coordinació serà ralitzada amb subjecció a les següents:   
Bases generals d'actuació per a la programació, finançament i execució coordinada d'activitats culturals.  
I .-A bast  
1.ª Aquestes bases regirán en la programació, finançament i execució coordinada d'activitats culturals entre la Conselleria de Cultura, Educació i Ciència i les Diputacions Provincials d'Alacant, Castelló i València, durant l'exercici econòmic de 1984.   
2.ª La Conselleria de Cultura, Educació i Ciència dictarà, en desplegament d'aquestes Bases Generals, les normes específiques d'actuació per a cadascuna de les activitats esmentades.   
II.-Finançament  
3.ª El finançament de les activitats culturals coordinades s'obtindrà dels crèdits adscrits a la Conselleria de Cultura, Educació i Ciència, i consignats per a aquesta finalitat en els Pressupostos de la Generalitat Valenciana, i de les consginacions que, a aquests efectes, hauran de disposar les Diputacions Provincials en la quantia global mínima que assenyala l'article 6.è d'aquest Decret.   
Per al millor compliment de la funció coordinadora les Diputacions remetran al Consell, per a la incorporació com a annexos dels Pressupostos Generals de la Generalitat, els pressupostos i programes de funcionament dels distints serveis coordinats, inclòsos els que fossen prestats per òrgans amb personalitat jurídica i per societats provincials o d'economia mixta.   
L'estructura i els criteris de classificació d'aquests pressupostos i programes hauran d'adaptar-se als que, en cada moment, s'establesquen, amb caràcter general, per a la Generalitat.   
També seran enviats els estats d'execució dels pressupostos plurianuals que siguen aprovats per a aquells serveis, amb específicació de la part d'aquests a realizar en l'exercici de què es tracte.   
4.ª Les normes específiques d'actuació per a cada activitat assenyalaran el percentatge que, sobre el cost econòmic total, hauran d'aportar la Conselleria de Cultura, Educació i Ciència i cadascuna de les Diputacions Provincials.   
5.ª Els barems d'aplicació de subvencions que puguen derivar-se de les activitats culturals coordinades, seran determinants, també, en les normes específiques d'actuació per a cada activitat.   
III.-Aprovació  
6.ª L'Excm. Sr. Conseller de Cultura, Educació i Ciència aprovarà, a proposta de la Comissió de Coordinació Cultural, la programació de les activitats culturals coordinades i les normes específiques d'actuació per a cadascuna d'elles. Tot açò haurà de ser observat per les respectives Diputacions Provincials, les quals hauran de comprometre-hi les respectives aportacions economiques.   
7.a Seran ateses, prioritàriament, mitjançant les activitats culturals coordinades, aquelles que tinguen àmbit territorial comunitari, provincial o comarcal, mirant d'estendre l'àmbit d'aquelles d'especial rellevància que, amb caràcter inferior al provincial, actualment realitzen les Diputacions Provincials.   
IV.-Execució  
8.ª Les facultats de control atribuïdes al Consell per l'article sisé de la Llei de la Generalitat Valenciana 2/1983, de 4 d'octubre, seran exercides per la Conselleria de Cultura, Educació i Ciència. Això no obstant, podran ser exercides les facultats de gestió i seguiment d'aquestes activitats, mitjançant delegació efectuada per l'Excm. Sr. Conseller de Cultura, Educació i Ciència, en favor de les Diputacions Provincials respectives.   
9.ª Qualsevol anunci publicitari que siga realitzat de les activitats culturals coordinades haurà de fer-hi esment exprés del patrocini de la Conselleria de Cultura, Educació i Ciència de la Generalitat Valenciana i les Diputacions Provincials d'Alacant, Castelló i València, o d'aquelles que, si convé, hi participen.   
Instrument de coordinació  
Article 6.è  
Es creada la Comissió de Coordinació Cultural, com a instrument funcional de coordinació d'aquestes funcions.   
1. Estarà presidida per l'Excm. Sr. Conseller de Cultura, Educació i Ciència, i integrada pels membres següents:   
a) El Director/a General de Promoció Cultural.   
b) El Director/a General d'Activitats Artístiques.   
c) El Director/a General de Joventut, Esport i Desenvolupament Comunitari.   
d) Els Presidents de les Diputacions Provincials d'Alacant, Castelló i València, o Diputats Provincials de les respectives Corporacions en qui deleguen.   
2. La Comossió de Coordinació estarà assistida pel personal tècnic de la Conselleria i de les respectives Diputacions que s'estime convenient.   
3. La Comissió de Coordinació es reunirà a convocatòria de l'Excm. Sr. Conseller de Cultura, Educació i Ciència, i tindrà els encàrrecs següents:   
a) Elaborar el Projecte de Programació d'Activitats Culturals coordinades, ordenant i valorant les previsions de la Conselleria de Cultura, Educació i Ciència i els de les respectives Diputacions, d'acord amb els criteris objectius, directrius i bases generals establertes en aquest Decret.   
b) Formular la proposta de normes específiques d'actuació per a cada activitat.   
c) Qualsevol altra que li siga encomanada per l'Excm. Sr. Conseller de Cultura, Educació i Ciència.   
Les propostes de la Comissió de Coordinació seran elevades, per a l'aprovació, a l'Excm. Sr. Conseller de Cultura, Educació i Ciència.   
Artícle 7.é  
Les Diputacions Provincials d'Alacant, Castelló i València hauran de consignar en els respectius Pressupostos Ordinaris de Despeses per a l'exercici de 1984, els crèdits necessaris per tal d'atendre les funcions a què es refereixen els articles 1 i 4 d'aquest Decret, de les quals queden expressament excloses les de construcció, ampliació i modernització d'instal·lacions esportives.   
Es procurarà que les previsions pressupostàries destinades a tals efectes no siguen inferiors al 5% del total a què s'eleve el Pressupost Ordinari de l'exercici 1984.   
DISPOSICIO FINAL  
Aquest Decret entrarà en vigor el mateix dia de la publicació al Diari Oficial de la Generalitat Valenciana.   
València, a 27 d'octubre de 1983.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR i CASABAN


Còpia Permalink ELI